भाजपा अध्यक्ष ने कहा कि चाहे देश के विकास की बात हो, सीमाओं को सुरक्षित करने की बात हो या दुनिया में भारत की प्रतिष्ठा में वृद्धि करने की बात हो, प्रधानमंत्री श्री नरेन्द्र मोदी जी के नेतृत्व में केंद्र की भारतीय जनता पार्टी सरकार ने हर मोर्चे में सफलता के नए आयाम स्थापित किये हैं। उन्होंने गुजरात की जनता से करबद्ध निवेदन करते हुए कहा कि आप भारी मतों से भारतीय जनता पार्टी के उम्मीदवारों को विजयी बनाइये और 150 से अधिक सीटें पर भाजपा को विजयी बना कर प्रधानमंत्री श्री नरेन्द्र मोदी जी के हाथों को मजबूत कीजिये। उन्होंने कहा कि गुजरात की जनता का भाजपा को मिल रहे अपार प्यार और अभूतपूर्व समर्थन से मुझे पूर्ण विश्वास है कि भारतीय जनता पार्टी इस बार 150 से ज्यादा सीटों पर जीत हासिल करेगी और जीत के सभी रिकॉर्ड ध्वस्त करेगी।